  Майя Бывальцева Удмуртиын улӥсьёс туспуктэмъёсъя «Дети России-2020» вожвылъяськонэ пыриськыны быгато. Отын 14 аресозь нылпиос Россиын улӥсь калыкъёслэн дӥськутэнызы возьматэмын луыны кулэ. Со сярысь  портал ивортэ. Ужъёсты 15-тӥ куартолэзёзь deti@nazaccent.ru электрон адресъя куто. Туспуктэмъёслы но пыриськон куронъёсты вожвылъяськонлэн  (положение) тодыны луоз. Вожвылъяськонын вормисьёслэсь нимъёссэс Нылпиосты утёнъя калыккуспо нуналэ 1-тӥ инвожое шараялозы. Одӥгзэ вормисез жюри быръёз, кыкетӥзэ – интернетын куара сётонэн «Дети России» конкурсэз Калык кусыпъёсъя журналистикалэн гильдиез радъя. Вожвылъяськонлэн ужпумез – выжыослэсь герӟаськемзэс, Россиын улӥсь калыкъёслэсь пӧртэм лулчеберетсэс возьматон, семьяосын йӧскалык лулчеберетэз улӟытонлы мылкыд сётон. Азьвыл вожвылъяськонысь устоосыз туспуктэмъёс «Дети России» адӟытонэ люкамын, сое кунысь пӧртэм улосвылъёсын возьмато. Тодэ вайытом, удмурт кылэз тодӥсь дышетскисьёсты покчиослы литератураез ӟучысь удмурт кылэ берыктонъя «Лулчеберет выж: ӟуч - удмурт» вожвылъяськонэ пыриськыны ӧтё.   Тегъёс: Лулчеберет Удмуртия вожвылъяськон пиналъёс удмуртъёс йӧслыкъёс туспуктэм  